**EELNÕU 2024/208-1**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| noortevolikogu |  |
| Seeniorite nõukoda |  |

**VILJANDI LINNAVOLIKOGU**

OTSUS

### 25. jaanuar 2024 nr

Ajutise komisjoni moodustamine

Tulenevalt 8.09.2023. aastal Sakalas ilmunud artiklis „Viiratsi hooldekodu töötaja: sel majal on endiselt tapamaja kuulsus“ esitatud väidetest ja teistest ajakirjanduses ilmunud kriitilistest artiklitest ja lähtudes asjaoludest, et

1. Viljandi Linnavalitsus ei ole kõnealuseid väiteid ümber lükanud,

2. Viljandi Hoolekandekeskuse töös on ka varem esinenud suuri probleeme, mis on jõudnud ajakirjandusse

ning kohaliku omavalitsuse korralduse seaduse § 22 lõike 1 punkti 20 ja § 47 alusel Viljandi Linnavolikogu

**o t s u s t a b:**

1. Moodustada ajutine uurimiskomisjon (edaspidi komisjon) järgmises koosseisus:

1. Viljandi Linnavolikogu esimees Helmen Kütt

2. Viljandi Linnavolikogu Südamega Viljandis saadikurühma esindaja .....................................

3. Viljandi Linnavolikogu Keskerakonna saadikurühma esindaja .......................................

4. Viljandi Linnavolikogu Reformierakonna saadikurühma esindaja .......................................

5. Viljandi Linnavolikogu EKRE saadikurühma esindaja .......................................

6. Viljandi Linnavolikogu Eesti 200 saadikurühma esindaja .......................................

7. Viljandi Linnavolikogu Isamaa saadikurühma esindaja .......................................

8. Ekspert ................................................

9. Ekspert ..................................................

2. Komisjoni ülesanne on:

2.1. Kontrollida 8. septembril 2023. aastal Sakalas ilmunud artiklis „Viiratsi hooldekodu töötaja: sel majal on endiselt tapamaja kuulsus“ esitatud väiteid ja ka teiste ajakirjanduses ilmunud Viljandi Hoolekandekeskuse tegevust kritiseerinud artiklite väiteid;

2.2. Kontrollida, kas Viljandi Hoolekandekeskuse klientidele on tagatud õigusaktidest tulenevad nõuded ja igakülgne heaolu nende igapäevase elu korraldamiseks.

2.3. Teha Viljandi Linnavolikogule ja Viljandi Linnavalitsusele ettepanekud Viiratsi Hoolekandekeskuse klientide heaolu ja seadusest tulenevate nõuete tagamiseks.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

**Koostaja(d):** Marko Tiitus

**Esitatud:** 10.01.2024

**Esitaja:** saadikurühm Isamaa **Ettekandja:** Marko Tiitus

**Lk arv:** 3

**Hääletamine:** poolthäälteenamus

Seletuskiri

**Uurimiskomisjoni moodustamine**

8. septembril käesoleval aastal ilmus Sakalas artikkel „Viiratsi hooldekodu töötaja: sel majal on endiselt tapamaja kuulsus“, milles avalikustati mitmeid väidetavaid probleeme Viljandi Hoolekandekeskuse töös. Ajakirjanduses lahvatanud skandaal viis selleni, et Viljandi Hoolekandekeskuse juhataja Marina Lillepõld esitas lahkumisavalduse ja enda sõnul sunniti teda seda tegema.

Probleemid Viljandi Hooldekandekeskuses ei ole mitte esmakordsed, vaid on ka varem ajakirjandusse jõudnud ja viinud ka tollal asutuse juhi vahetumiseni. 2020. aastal väitis üks hoolekandekeskuse klientidest, et elu seal on lausa hullem vangilaagrist. Samuti jõudsid ajakirjandusse andmed selle kohta, kuidas hoolekandekeskuses manustati klientidele ebaõigeid ravimeid.

Ülaltoodud juhtumid viitavad sellele, et probleemid Viljandi Hoolekandekeskuses on väga tõsised ja süsteemsed ning kahjustavad asutuse mainet, aga laiemalt ka kogu Viljandi linna mainet.

Paraku ei ole Viljandi Linnavalitsus 8. septembri Sakalas ilmunud süüdistusi ümber lükanud. Abilinnapea Tonio Tamra väited, et ajakirjanduses lahvatanud skandaali näol on tegu vaid kliendi lähisugulaste omavaheliste probleemidega, ei ole adekvaatsed. Ka on segane asutuse juhataja Marina Lillepõld’i ametist lahkumise asjaolud, kus Lillepõld väidab, et teda survestati lahkumisavalduse esitamiseks, aga Tonio Tamra väidab, et lahkumine oli vabatahtlik.

Kujunenud olukorras on vaja moodustada uurimiskomisjon, millele soovime püstitada järgmised ülesanded:

\* Kontrollida 8. septembril 2023. aastal Sakalas ilmunud artiklis „Viiratsi hooldekodu töötaja: sel majal on endiselt tapamaja kuulsus“ esitatud väiteid ja ka teiste ajakirjanduses ilmunud Viljandi Hoolekandekeskuse tegevust kritiseerinud artiklite väiteid;

\* Kontrollida, kas Viljandi Hoolekandekeskuse klientidele on tagatud õigusaktidest tulenevad nõuded ja igakülgne heaolu nende igapäevase elu korraldamiseks.

\* Teha Viljandi Linnavolikogule ja Viljandi Linnavalitsusele ettepanekud Viljandi Hoolekandekeskuse klientide heaolu ja seadusest tulenevate nõuete tagamiseks.

Esitab Isamaa saadikurühm

(allkirjastatud digitaalselt)

Marko Tiitus